Document ID: /roh_data/filtered/fineweb-2-filterrobots_roh.jsonl.gz/33448

Il president regiunal Carles Puigdemont ha ditg ch’i manchia a la coaliziun ina basa stabila da reger vinavant. Sia partida haja pers la maioritad necessaria per cuntanscher las finamiras.
President vul tschentar la dumonda da confidenza
El ha annunzià da far la dumonda da confidenza en il parlament. En cas che Puigdemont perdess la votaziun, stuess el chattar novs partenaris da coaliziun, cas cuntrari datti elecziuns novas.
Finamira da l'independenza resta
Per ils adherents da l’independenza è la crisa da coaliziun ina schleppa. Atgnamain avevan ils partenaris da regenza prendì sco finamira da preschentar in plan per l’independenza fin il 2017. Represchentants da la partida da coaliziun CUP ha communitgà, ch’els sa tegnian vid la finamira da l’independenza, er sch’els na possian betg sustegnair ils sboz dal budget.
RR novitads 06:00